hesychius-illustrius.fragmenta 4.4
Δύο καὶ ἐξήκοντα καὶ τριακοσίων ἀπὸ τῆς Αὐγούστου Καίσαρος διεληλυθότων ἐνιαυτῶν τῇ πρεσβυτέρᾳ Ῥώμῃ , καὶ τῶν πραγμάτων αὐτῆς ἤδη πρὸς πέρας ἀφιγμένων , Κωνσταντῖνος ὁ Κωνστανίου παῖς ἐπιλαβόμενος τῶν σκήπτρων τὴν νέαν ἀνίστηςι Ῥώμην , ἴσην αὐτὴν τῇ πρώτῃ χρηματίζειν προστάξας . Ἤδη μὲν γὰρ καὶ τυράννοις καὶ βασιλεῦσι χρησαμένην πολλάκις , ἀριστοκρατίας τε καὶ δημοκρατίας πολιτευσαμένην τρόπῳ , τέλος ἐπὶ τὸ προκείμενον ἐξενηνοχέναι μέγεθος . ( 2 ) Λεκτέον δὲ ἡμῖν , ὅπως τε ἐξ ἀρχῆς γέγονε , καὶ ὑπὸ τίνων ἀπῳκίσθη , ἐκ τῶν ἀρχαίων ποιητῶν καὶ συγγραφέων τὴν ὑπόθεσιν ποιουμένοις . 3 . Φασὶ μὲν Ἀργείους πρώτους , χρησάσης αὐτοῖς τῆς Πυθίας οὕτως , Ὄλβιοι , οἵ κείνην ἱερὴν πόλιν οἰκήσουσιν ἀκτὴν Θρηικίην τʹ ἔνυγρον παρά τε στόμα Πόντου , ἔνθα δύο σκύλακες πολιὴν λάπτουσι θάλασσαν , ἔνθ’ ἰχθὺς ἔλαφός τε νομὸν βόσκονται ἐς αὐτόν . Πήξασθαι τὰς οἰκήσεις ἐν ἐκείνῳ τῷ χωρίῳ , ἐν ᾧ Κύδαρός τε καὶ Βαρβύσης ποταμοὶ τὰς διεξόδους ποιοῦνται , ὁ μὲν τῶν ἀρκτῴων , ὁ δὲ τῶν ἑσπερίων προρρέοντες , καὶ κατὰ τὸν τῆς λεγομένης Σεμέστρης νύμφης βωμὸν τῇ θαλάσσῃ μιγνύμενοι . ( 4 ) Ἐπεὶ οὖν εἰς τὴν εἱμαρμένην ἀφίκοντο , καὶ θυσίαις τοὺς ἐγχωρίους ἐξιλεώσαντο δαίμονας , κόραξ τῆς ἱερουργίας ὑφαρπάσας βραχύ τι μέρος εἰς ἕτερον μετατέθεικε τόπον , ὃς ἔχει τὴν τοῦ Βοσπόρου προσηγορίαν , βουκόλου τὴν τοῦ ὄρνιθος ὑποδείξαντος πτῆσιν , ἀφ’ οὗπερ καὶ Βουκόλια ἐκεῖνο τὸ χωρίον ἐκλήθη . ( 5 ) Ἕτεροι δὲ Μεγαρεῖς ἱστόρησαν ἀπὸ Νίσου τὸ γένος κατάγοντας , εἴσπλουν ἐν αὐτῷ ποιησαμένους τῷ τόπῳ ὑφ’ ἡγεμόνι Βύζαντι , οὗπερ τὴν προσηγορίαν μυθεύουσι τῇ πόλει προστεθῆναι . Ἄλλοι δὲ Σεμέστρης τῆς ἐπιχωρίου νύμφης παῖδά τινα γεγονότα τὸν Βύζαντα ἀναπλάττουσσι . ( 6 ) Οἱ μὲν οὖν διαφόροις ἐχρήσαντο λόγοις , ἡμεῖς δὲ πιθανὴν τὴν ἱστορίαν τοῖς ἐντυγχάνειν ἐθέλουσι παραστῆσαι βουλόμενοι ἐκ τῆς Ἰνάχου θυγατρὸς Ἰοῦς τὴν ἀρχὴν προσφόρως ποιούμεθα . Ἰνάχου γὰρ τοῦ Ἀργείων βασιλέως γέγονε θυγάτηρ Ἰώ . Ταύτης [ δὲ ] τὴν παρθενίαν ἐφύλαττεν Ἄργος , ὃν πολυόμματον λέγουσιν . Ἐπεὶ δὲ Ζεὺς ἐρασθεὶς τῆς κόρης πείθει τὸν Ἑρμῆν δολοφονῆσαι τὸν Ἄργον , λυθείσης αὐτῇ τῆς παρθενίας , εἰς βοῦν μεταβάλλεται . ( 7 ) Ἥρα δὲ χολωθεῖσα ἐπὶ τῷ γενομένῳ οἶστρον ἐπιπέμπει τῇ δαμάλει , καὶ διὰ πάσης αὐτὴν ἐλαύνει [ τῆς ] ξηρᾶς τε καὶ ὑγρᾶς . ( 8 ) Ἐπειδὴ δὲ πρὸς τὴν Θρᾳκῶν ἀφίκετο χώραν , ὄνομα μὲν τῷ τόπῳ καταλέλοιπε Βόσπορον , αὐτὴ δὲ πρὸς τὸ καλούμενον Κέρας ἐπανελθοῦσα , καθ’ ὃ Κύδαρός τε καὶ Βαρβύσης συμμίσγονται , τοῖς ἐνοικοῦσιν προθεσπίζουσα τὰ ἐσόμενα , παρὰ τὸν Σεμέστρης βωμὸν τὴν λεγομένην Κερόεσσαν ἀπεκύησε κόρην , ἐξ ἧς καὶ Κέρας ὁ τόπος ὠνόμασται . Ἄλλοι δὲ μᾶλλον τῇ θέσει τοῦ χωρίου τοὔνομα προστιθέασιν · οἱ δὲ τῇ τῶν καρπῶν εὐπορίᾳ τὸ τῆς Ἀμαλθείας αἰγὸς κέρας προσαγορεύουσιν . ( 9 ) Ἡ τοίνυν Κερόεσσα παρὰ τῇ Σεμέστρῃ νύμφῃ τραφεῖσα καὶ παραδόξῳ μορφῇ λαμπρυνθεῖσα , πολὺ τὰς Θρᾳκικὰς ὑπερέβαλε παρθένους , τῷ τε θαλαττίῳ μιγεῖσα Ποσειδῶνι τίκτει τὸν καλούμενον Βύζαντα , τοὔνομα τοῦτο λαβόντα ἐκ τῆς θρεψάσης αὐτὸν κατὰ τὴν Θρᾴκην νύμφης Βυζίης , ἧς μέχρι καὶ νῦν οἱ πολῖται τῶν ὑδάτων ἀρύονται . ( 10 ) Ὡς οὖν ἐπὶ τὴν ἀκμὴν τῆς ἡλικίας ὁ νέος προέβαινε , καὶ τοῖς Θρᾳκίοις ἐνδιέτριβεν ὄρεσι , φοβερὸς πρὸς τοὺς θῆρας καὶ τοὺς βαρβάρους φερόμενος , πρεσβείας ὑπὸ τῶν τοπαρχούντων ἐδέχετο , σύμμαχος αὐτοῖς εἶναι καὶ φίλος προτρεπόμενος . ( 11 ) Ὡς οὖν καὶ Μελίας αὐτὸν ὁ τῶν Θρᾳκῶν βασιλεὺς ἐπὶ τὸν τοῦ θηρὸς ἆθλον μετεπέμψατο , καὶ τὰς ἐξ αὐτοῦ δόξας ὁ Βύζας ἀπηνέγκατο , τὸν ὑποταγέντα ταῦρον τῇ ἱερουργίᾳ προσφέρων καὶ τοὺς πατρῴους ἐξιλασκόμενος δαίμονας , κατὰ τὴν τῶν εἰρημένων ποταμῶν σύμμιξιν , ἀετὸς ἀθρόως φανεὶς τὴν καρδίαν ὑφαρπάζει τοῦ θύματος , καὶ κατὰ τὴν ἄκραν τῆς Βοσπορίας ἀκτῆς ἀποπτὰς ἔστη ἀντικρὺ τῆς καλουμένης Χρυσοπόλεως · ἣν Χρύσης ὁ παῖς ἐκ Χρυσηΐδος γεγονὼς Ἀγαμέμνονος , φεύγων τὴν Κλυταιμνήστρας ἐπιβουλὴν μετὰ τὴν τοῦ πατρὸς ἀναίρεσιν , μνῆμα τῆς ἑαυτοῦ ταφῆς τοῖς ἐγχωρίοις κατέλειπεν , φθασάσης αὐτὸν [ ἐκεῖ ] τῆς τοῦ βίου καταστροφῆς . ( 12 ) Ὁ μὲν οὖν Βύζας κατὰ τὴν ἄκραν τῆς Βοσπορίας ἁλὸς διέγραψε πόλιν . Ποσειδῶνος δὲ καὶ Ἀπόλλωνος , ὥς φασι . , συνεργούντων ἀνοικοδομεῖ τὰ τείχη , λόγου ( τε ) παντὸς κρείττονα μηχανώμενος . ( 13 ) Τοὺς γὰρ ἐν αὐτῷ πύργους ἑπτὰ ὄντας ἀντιφθέγγεσθαί τε καὶ διηχεῖν ἀλλήλοις συνήρμοζεν . Εἴποτε γὰρ σάλπιγξ ἢ φωνή τις ἑτέρα τοῖς πύργοις ἐπεφοίτα , ἕτερος ἐξ ἑτέρου τὴν ἠχὼ μετελάμβανε , καὶ τῷ πρὸς τὸ πέρας κειμένῳ παρέπεμπον . ( 14 ) Ἀλλὰ μὴν καὶ ἄλλο τι τοῖς ταῦτα συγγράψασιν εἰρημένον οὐ παραλείψομεν . Τὸν γὰρ Ἡρακλέους καλούμενον πύργον τὰ τῶν πολεμίων τοῖς ἐντὸς οὖσι τοῦ τείχους μεταδιδόναι μυστήρια λέγουσι . ( 15 ) Μετὰ δὲ τὴν τοῦ τείχους στεφάνην καὶ [ τὰ ] τεμένη τῶν θεῶν ἀπειργάζετο · Ῥέας μὲν κατὰ τὸν τῆς Βασιλικῆς λεγόμενον τόπον νεών τε καὶ ἄγαλμα καθιδρύσαντο , ὅτι καὶ Τύχαιον τοῖς πολίταις τετίμητο , Ποσειδῶνος δὲ τέμενος πρὸς τῇ θαλάττῃ ἀνήγειρεν , ἔνθα νῦν ὁ τοῦ μάρτυρος Μηνᾶ οἶκος διακεκόσμηται , Ἑκάτης δὲ κατὰ τὸν τοῦ ἱπποδρομίου τόπον , τῶν δὲ Διοσκούρων , Κάστορός τέ φημι καὶ Πολυδεύκους , ἐν τῷ τῆς Σεμέστρης βωμῷ καὶ τῇ τῶν ποταμῶν μίξει , ἐν ᾗ καὶ λύσις τῶν παθῶν τοῖς ἀνθρώποις ἐγίνετο . ( 16 ) Ἐγγὺς δὲ τοῦ καλουμένου στρατηγίου Αἴαντός τε και Ἀχιλλέως βωμοὺς ἀνεθήκατο · ἔνθα καὶ [ νῦν ] τὸ Ἀχιλλέως χρηματίζει λουτρόν . Ἀμφιάρεω δὲ τοῦ ἥρωος ἐν ταῖς λεγομέναις Συκαῖς ᾠκοδόμησεν , αἳ τὴν ἐπωνυμίαν ἐκ τῶν συκοφόρων δένδρων ἐδέξαντο . Ἀνωτέρω δὲ μικρὸν τοῦ Ποσειδῶνος ναοῦ , καὶ τὸ τῆς Ἀφροδίτης προσαγορεύεται τέμενος , Ἀρτέμιδος δὲ [ καὶ Ἀθηνᾶς ] πρὸς τὸ τῆς Θρᾴκης ὄρος . 17 . Ἐπεὶ δὲ ταῦτα πρὸς τὴν αὑτοῦ διῳκήσατο πόλιν , ἐχρῆν λοιπὸν τοὺς ἐπιόντας ἀπωθεῖσθαι βαρβάρους , [ καὶ ] μάλιστα τὸν Αἷμον , ὃς τῆς Θρᾴκης τύραννος ἦν , καὶ πρὸς αὐτὴν ἧκεν τὴν τοῦ Βύζαντος πόλιν , αὐτόν τε τὸν ἥρωα προκαλούμενος εἰς μάχην , καὶ διαπορθεῖν ἅπαντα προθυμούμενος . [ Ὁ δὲ ] οὐχ ὑπομείνας τὴν ἔφοδον τοῦ βαρβάρου , μόνος πρὸς μόνον διαγωνίζεται , καὶ καταβάλλει τὸν Αἷμον ἐπὶ τὸν ἐπώνυμον αὐτοῦ λόφον . ( 18 ) Ὁ μὲν οὖν Βύζας μετὰ τὴν εἰρημένην νίκην ὡς ἐπὶ τὴν Θρᾴκην ἤλαυνε τοὺς πολεμίους , Ὀδρύσης ὁ τῶν Σκυθῶν βασιλεὺς περαιωθεὶς τὸν Ἴστρον , καὶ πρὸς αὐτὰ διελθὼν τὰ τῆς πόλεως τείχη , ἐπολιόρκει τοὺς ἔνδον . Πρὸς ὃν ἡ τοῦ Βύζαντος γυνὴ , ἡ θαυμαστὴ Φιδάλεια , μηδέν τι καταπλαγεῖσα τὸ πλῆθος τῶν πολεμίων , ἀλλὰ τῇ γυναικείᾳ χρησαμένη χειρὶ διηγωνίσατο , σοφισαμένη τὸν βάρβαρον τῇ τῶν δρακόντων συμμαχίᾳ ́ ( 19 ) Ὡς γὰρ τοὺς κατὰ [ τὴν ] πόλιν ὄφεις εἰς ἕν τι χωρίον συλλαβοῦσα ἐφρούρει , ἀθρόως τοῖς ἐναντίοις ἐμφανεῖσα δίκην βελῶν καὶ ἀκοντίων ἔπεμπε τὰ θηρία , καὶ πλείστους λυμηναμένη τούτῳ τῷ τρόπῳ διέσωσε τὴν πόλιν . Ἐντεῦθεν τοίνυν ἀρχαῖος μῦθος φέρεται , μὴ δεῖν τοὺς κατὰ τὴν πόλιν ἁλισκομένους ἀπολλύειν ὄφεις , ὡς οἷα εὐεργέτας αὐτῆς γενομένους . 20 . Οὐ μετὰ πολὺν δὲ χρόνον Στρόμβος ἀνὴρ τοὔνομα , καὶ αὐτὸς ἐκ Κεροέσσης τεχθεὶς , πόλεμον ἐπιφέρει τῷ Βύζαντι , πολλὴν ἐπαγόμενος δύναμιν . Ἀνεκινεῖτο τοίνυν ἅπαντα τὰ Σκυθικὰ γένη · συνέτρεχον δὲ καὶ οἱ τῆς Ἑλλάδος κρατοῦντες καὶ Ῥοδίων οὐκ εὐκαταφρόνητος δύναμις ὅ τε τῆς γείτονος Χαλκηδόνος τοπάρχης Δίνεως , ἐκ Μεγαρέων ἄποικος ἐκεῖσε γενόμενος δέκα καὶ ἐννέα ἔμπροσθεν ἔτεσι τῆς Βύζαντος αὐταρχίας . ( 21 ) Χαλκηδὼν δὲ ὠνόμασται τὸ Χωρίον , ὡς μέν τινές φασιν , ἀπὸ τοῦ Χαλκηδόνος ποταμοῦ · ὡς δὲ ἕτεροι , ἀπὸ τοῦ παιδὸς Κάλχαντος τοῦ μάντεως , ὕστερον τοῦ Τρωϊκοῦ πολέμου γενομένου · ὡς δὲ ἄλλοι , ἀπὸ Χαλκίδος πόλεως τῆς Εὐβοίας , ἀποίκων ἐκεῖ πεμφθέντων · οὓς δὴ καὶ τυφλοὺς ἀπεκάλεσαν , παρεωρακότας τὸ Βυζάντιον . ( 22 ) Ὡς οὖν σὺν πλείοσι ναυσὶν ὁ Δίνεως εἰς συμμαχίαν ἧκε τοῦ Βύζαντος , μὴ δυνηθεὶς προσορμῆσαι τῇ πόλει , ἄρτι τοῦ βασιλέως αὐτῶν Βύζαντος μεταλλάξαντος , καὶ τοῦ δήμου παντὸς ἐν ἀγωνίᾳ τυγχάνοντος , πρὸς τὸν καλούμενον Ἀνάπλουν ἀφίκετο , ἔνθα καὶ διατρίψας Ἑστίας τὸν τόπον ὠνόμασε . ( 23 ) Μικρῷ γε μὴν ὕστερον διαβὰς ἐν τῇ πόλει , καὶ τοὺς βαρβάρους ἀπωσάμενος , αὐτὸς ἐστρατήγησε τοῦ δήμου τῶν Βυζαντίων · καθ’ οὓς δὴ χρόνους καὶ δρακόντων πλεῖστα γένη ἐπεφοίτησε τῇ χρόνους καὶ δρακόντων πλεῖστα διαφθείρεσθαι · οὓς δὴ τῇ τῶν καλουμένων πελαργῶν ὀρνίθων ἐπιφορᾷ διεχρήσαντο , Ποσειδῶνος αὐτοῖς , ὥς φασι , συνεργήσαντος . ( 24 ) Οὐ μετὰ πολὺ δὲ καὶ τῶν ὀρνίθων αὐτοῖς ἐναντία φρονούντων καὶ θανάτων αἰτίαν ἐπαγόντων , τούς τε ἁλισκομένους αὐτοῖς ὄφεις πρὸς τὰς τῶν ὑδάτων δεξαμενὰς ἀκοντιζόντων , καὶ τοῖς γε πολίταις ἐν ταῖς λεωφόροις ἀφανῶς ἐπιβαλλόντων , ἐν ἀφασίᾳ διετέλουν . ( 25 ) Ἀνὴρ δέ τις τῶν ἐκ Τυάνων τοὔνομα Ἀπολλώνιος ἐκ λίθου ξεστοῦ τρεῖς ἀνεστήσατο πελαργοὺς ἀντριπροσώπως ἀλλήλοιν ὁρῶντας · οἳ καὶ μέχρι τῶνδε διαμένουσι τῶν χρόνων , οὐ συγχωροῦντες ἐπιφοιτῆσαι τῇ πόλει τὸ τῶν πελαργῶν γένος . 26 . Ἐπὶ δὲ τοῖς εἰρημένοις Δίνεω τοῦ στρατηγοῦ μεταλλάξαντος , Λέων τὴν τῶν Βυζαντίων ἀριστοκρατίαν ἐδέξατο , ἐφ’ οὗπερ Φίλιππος ὁ τῶν Μακεδόνων βασιλεὺς , ὁ Ἀμύντου παῖς γεγονὼς , πολλὴν ἐπαγόμενος δύναμιν ἐπολιόρκει τὴν πόλιν , διώρυξί τε καὶ παντοίοις πολεμικοῖς μηχανήμασι τοῖς τείχεσι προσπελάζων . ( 27 ) Καὶ δὴ ἃν ταύτην ἐξεῖλε νυκτὸς ἐπιλαβόμενος ἀσελήνου καὶ ὄμβρου καταρραγέντος ἐξαισίου , εἰ μή τις αὐτοῖς τοῦ θείου γέγονε συμμαχία τοὺς κατὰ τὴν πόλιν κύνας πρὸς ὑλακὴν ἀναστήσαντος , καὶ νεφέλας πυρὸς τοῖς ἀρκτῴοις ἐπαγαγόντος μέρεσιν . Ἐξ οὗπερ οἱ δῆμοι διεγερθέντες , καὶ θερμῶς τοῖς πολεμίοις συνενεχθέντες , ἤδη τὴν πόλιν ὑπὸ τῷ Φιλίππῳ γενομένην ἐρρύσαντο , ἀναλαβόντες τοὺς διαφθαρέντας πύργους τοῖς ἐκ τῶν τάφων παρακειμένοις λίθοις , καὶ ἀνυφάναντες τὰς ἐπάλξεις τοῦ τείχους · οὗ δὴ χάριν Τυμβοσύνην τὸ τεῖχος ἐκάλεσαν , λαμπαδηφόρον Ἑκάτης ἀναστήσαντες ἄγαλμα . Αὖθις δὲ πρὸς ναυμαχίας τραπέντες περιφανῶς τοὺς Μακεδόνας ἐνίκησαν . Καὶ τούτῳ τῷ τρόπῳ διαλυθέντος τοῦ πολέμου Φίλιππος παραχωρεῖ Βυζαντίοις . 28 . Ἐπειδὴ δὲ καὶ Λέων τὸν βίον μετήλλαξεν , Χάρης ὁ τῶν Ἀθηναίων στρατηγὸς σὺν ναυσὶ τεσσαράκοντα εἰς συμμαχίαν τῶν Βυζαντίων ἐλθὼν πρὸς τὸν κατὰ Φιλίππου πόλεμον , κατέλαβε τὴν ἄκραν τῆς Προποντίδος , ἥτις μεταξὺ κεῖται Χρυσοπόλεως καὶ Χαλκηδόνος , καὶ ἐν ἐκείνῳ προσορμίσας τῷ τόπῳ ἀπόπειραν ἐλάμβανε τοῦ πολέμου . ( 29 ) Ἔνθα δὴ τὴν ἑπομένην αὐτῷ γυναῖκα νόσῳ βληθεῖσαν ἀποβαλὼν κατέθηκεν ἐν τάφῳ , ἀναστήσας αὐτῇ βωμὸν καὶ κίονα σύνθετον , ἐν ᾧ δάμαλις δείκνυται ἐκ ξεστοῦ λίθου ἀνακειμένη . Οὕτω γὰρ ( μᾶλλον ) ἐκείνη τὴν ἐπωνυμίαν ἐκέκλητο , ἥτις διὰ τῶν ἐγγεγραμμένων στίχων μέχρι τῶν καθ’ ἡμᾶς διασώζεται χρόνων . ( 30 ) Εἰσὶ δὲ [ οἱ ] στίχοι οὗτοι · Ἰναχίης οὐκ εἰμὶ βοὸς τύπος , οὐδ’ ἀπ’ ἐμεῖο κλῄζεται ἀντωπὸν Βοσπόριον πέλαγος . Κείνην γὰρ τὸ πάροιθε βαρὺς χόλος ἤλασεν Ἥρης ἐς Φάρον · ἥδε δ’ ἐγὼ Κεκροπίς εἰμι νέκυς . Εὐνέτις ἦν δὲ Κάρητος , ἔπλων δ’ , ὅτ’ ἔπλωεν ἐκεῖνος τῇδε , Φιλιππείων ἀντίπαλος σκαφέων . Βοίδιον οὔνομα δ’ ἦεν ἐμοὶ τότε · νῦν δὲ Χάρητος εὐνέτις ἠπείροις τέρπομαι ἀμφοτέραις . ( 31 ) Τοῦ δὲ Χάρητος εἰς Ἀθήνας ἐκπλεύσαντος , Πρωτόμαχος τὴν στρατηγικὴν ἀρχὴν διαδέχεται · ὃς τοὺς ἐπαναστάντας Θρᾷκας καταδουλώσας τοῖς ὅπλοις , ἐν τῷ καλουμένῳ τῆς πόλεως Μηλίῳ χάλκεα ἀνέθηκε τρόπαια . ( 32 ) Κατοιχομένου δὲ καὶ τούτου , Τιμήσιος ἀνὴρ τῶν ἐν Ἀργείοις γραφέντων πρῶτον μὲν κατὰ τὸν Εὔξεινον προσαγορευόμενον πόντον , πρὸς τῷ λεγομένῳ Ἐφεσιάτῃ ( ἔνθα ποτὲ Ἐφέσιοι ἀποικίας πέμψαντες , καὶ πόλιν οἰκοδομεῖν πειραθέντες , αὖθις τοῦ Βυζαντίου ὑπήκουσαν λογίου , Ἔνθα δύο σκύλακες πολιὴν μάρπτουσι θάλασσαν , Ἔνθ’ ἰχθὺς ἔλαφός τε νομὸν βόσκονται ἐς αὐτόν ) , ἀντικαταστῆσαι πόλιν ἐπιχειρήσας , καὶ διαμαρτὼν τῆς ἐλπίδος , συνοικίζεται Βυζαντίοις , καὶ στρατηγὸς τοῦ παντὸς ἀναδειχθεὶς δήμου , πᾶσαν ὁμοῦ τὴν πόλιν εἰς τὸ μεῖζον καὶ ὠφέλιμον μετερρύθμισε , νόμους τε περὶ τῶν καθ’ ἡμέραν συμβολαίων τιθέμενος , καὶ ἔθη καθιστὰς πολιτικά τε καὶ ἥμερα , δι’ ὧν ἀστείους τε καὶ φιλανθρώπους τοὺς πολίτας ἀπέδειξεν , ( 33 ) ἱερά τε θεῶν πλεῖστα , τὰ μὲν αὐτὸς ἀνεστήσατο , τὰ δὲ καὶ πρὶν ὄντα ἐπεκόσμησε · τὸν γὰρ πρὸς τῇ ἄκρᾳ τῆς Προποντίδος θαλάσσης κείμενον ναὸν , ὃν Ἰάσων ποτὲ τοῖς δώδεκα θεοῖς καθιέρωσε , κατηρειπωμένον ἀνήγειρε , καὶ τὸν ἐπὶ τῷ Φρίξου λεγομένῳ λιμένι τῆς Ἀρτέμιδος οἶκον ἀνεκαίνισεν . ( 34 ) Ἐπὶ δὲ τούτῳ Καλλιάδης στρατηγῶν τοῦ Βυζαντίου , ἄριστά τε πρὸς τοὺς ὀθνείους τε καὶ ἐμφυλίους πολέμους ἀγωνισάμενος , τὸ περιβόητον τοῦ Βύζαντος ἄγαλμα κατὰ τὴν καλουμένην Βασιλικὴν ἀνέθηκε , καὶ ἐπέγραψεν οὕτως · Τὸν κρατερὸν Βύζαντα καὶ ἱμερτὴν Φιδάλειαν κίονι κοσμήσας ἄνθετο Καλλιάδης . 35 . Ἀλλὰ ταῦτα μὲν καὶ ἀριστοκρατουμένων καὶ δημοκρατουμένων τῶν Βυζαντίων , ἔτι δὲ καὶ τυραννουμένων , κατὰ διαφόρους συμβέβηκε χρόνους . Ὡς δὲ τῇ τῶν ὑπάτων ἐπιστατείᾳ ἡ Ῥωμαίων ἀρχὴ πάσας ὑπερεβάλετο τὰς δυναστείας , κατεδούλωσε δὲ καὶ τὰ τῶν Ἑλλήνων ἔθνη , εἰκότως αὐτῇ καὶ οἱ Βυζάντιοι πειθόμενοι διετέλουν . ( 36 ) Ἐπειδὴ δὲ μετά τινας χρόνους , Σεβήρου βασιλεύσαντος τῆς Ῥώμης , αὐτοὶ τὴν τοῦ τυραννήσαντος τῶν ἑῴων Νίγρου προτιμήσαντες ἐλπίδα , εἰς χεῖρας ἐλθεῖν ἐτόλμησαν πρὸς τὸν αὐτοκράτορα , ἀφαιρεθέντες παρ’ αὐτοῦ τῶν πολιτικῶν δικαίων , καὶ τῆς στεφάνης αὐτοῖς καταλυθείσης τοῦ τείχους , Περινθίοις προσετάχθησαν δουλεύειν , τοῖς καλουμένοις Ἡρακλεώταις . ( 37 ) Παυσαμένου δὲ τῆς ὀργῆς τοῦ Σεβήρου , αὖθις εἰς μείζονα κόσμον ἐπανῆλθον , λουτρὸν μὲν αὐτοῖς μέγιστον κατὰ τὸν τοῦ Διὸς ἱππίου βωμὸν ἢ τὸ Ἡρακλέους ἄλσος καλούμενον ( ἔνθα τὰς Διομήδους αὐτόν φασι δαμάσαντα ἵππους , Ζεύξιππον τὸν τόπον ὀνομάσαι ) πολυτελῶς ἐγείραντος , καὶ τὸν τούτῳ πλησιάζοντα χῶρον τῆς ἱπποδρομίας , τοῖς τοῦ Διὸς ἀνακείμενον κούροις , ἰκρίοις τε καὶ στοαῖς διακοσμήσαντος ( ἔνθα καὶ νῦν οἱ καμπτῆρες δηλοῦσι τὰ τῶν ἐφόρων γνωρίσματα διὰ τῶν ἐπικειμένων ᾠῶν τοῖς χαλκοῖς ὀβελίσκοις ) , ἐπὶ δὲ τούτοις καὶ στρατιωτικὰ τέλη προσνείμαντος . ( 38 ) Μέχρι μὲν οὗ περιῆν Σεβῆρος καὶ ὁ τούτου παῖς Ἀντωνῖνος , ἡ πόλις Ἀντωνινία προσηγορεύετο , ἐπειδὴ δὲ τοῖς θείοις τῶν βασιλέων ἀπεδόθη , αὖθις τὸ Βυζάντιον ὠνομάζετο . ( 39 ) Κωνσταντίνου δὲ τὸ Ῥωμαϊκὸν κῦρος παρειληφότος καὶ αὐτὴ Κωνσταντινούπολις ἐκλήθη , προθύμως ἀνασχομένη τὴν προσηγορίαν ἀνταλλάξαι τῇ ὑπερβαλλούσῃ τοῦ αὐτοκράτορος φιλοτιμίᾳ , θαυμαστὴν μὲν αὐτὴν ἀπεργασαμένου τῷ κάλλει , πόρρω δὲ μεταγαγόντος τὰ τείχη κατὰ τοὺς λεγομένους Τρωαδησίους ἐμβόλους , πρότερον αὐτῶν οὐκ ἔξω τῆς ἐπωνύμου ἀγορᾶς τοῦ βασιλέως κειμένων , λουτροῖς τε καὶ ἱεροῖς οἴκοις ἐπιδείξαντος φαιδροτέραν , δίκαιά τε πάντα πρὸς ζῆλον τῆς πρεσβυτέρας Ῥώμης δωρησαμένου , καθὰ καὶ ἐν τῷ Στρατηγίῳ λεγομένῳ φόρῳ , ἔνθα ποτὲ οἱ στρατηγοῦντες τῆς πόλεως ἄνδρες τὰς τιμὰς ὑπεδέχοντο , ἐπὶ λιθίνης ἀνέγραψε στήλης . ( 40 ) Καὶ τῆς ἑαυτοῦ μητρὸς [ Ἑλένης ] ἐπὶ κίονος ἀνέστησεν ἄγαλμα , καὶ τὸν τόπον ὠνόμασεν Αὐγουσταῖον , καὶ τοῖς ἀκολουθήσασιν αὐτῷ ἀπὸ τῆς μεγάλης Ῥώμης συγκλητικοῖς ἐφιλοτιμήσατο οἴκους , οὓς αὐτὸς κατεσκεύασεν ἐκ χρημάτων ἰσίων . ( 41 ) Ἐπὶ δὲ τούτῳ , Κωνσταντίου τὴν ἀρχὴν διαδεξαμένου , καὶ ὁ τῶν ὑδάτων ὁλκὸς προσετέθη τῇ πόλει , ἀνέστησαν δὲ αἱ δύο ἁψῖδες πρὸς τῷ καλουμένῳ φόρῳ , καὶ ὁ πορφυροῦς καὶ περίβλεπτος κίων , ἐφ’ οὗπερ ἱδρῦσθαι Κωνσταντῖνον ὁρῶμεν , δίκην ἡλίου προλάμποντα τοῖς πολίταις . Ἐπὶ δὲ τούτοις καὶ τοὺς τῆς συγκλήτου βουλῆς ἀνῳκοδόμησεν οἴκους , Σενάτα τούτους ὀνομάσας , καὶ τὴν τῶν βασιλείων αὐλήν . ( 42 ) Πάντα δὲ κατὰ τὸν εἰρημένον τρόπον πληρώσας ὁ Κωνσταντῖνος , καὶ τὴν τῶν ἐγκαινίων ἡμέραν κατὰ τὴν ἑνδεκάτην τοῦ Μαΐου μηνὸς ἐπιτελέσας , ἐν ἔτει τῆς βασιλείας αὐτοῦ εἰκοστῷ πέμπτῳ , ἱπποδρόμιον θεωρήσας , διέταξεν οὕτω τὴν ἑαυτοῦ στήλην ἐπὶ τοὺς ἐφεξῆς χρόνους τῇ τῶν γενεθλίων ἡμέρᾳ ὁρᾶσθαι μετὰ τῆς εἰθισμένης τιμῆς τῷ κατὰ καιρὸν βασιλεύοντι καὶ τῷ δήμῳ . Οὕτω μὲν οὖν ἡ Κωνσταντινούπολις πρὸς τόδε τὸ μέγεθος ἐξενήνοχεν , ἐκ διαδοχῆς βασιλευομένη μέχρι τῶν καθ’ ἡμᾶς χρόνων . Τέλος .
Lemmas: δύο καί ἐξήκω καί τριακόσιοι ἀπό ὁ Αὔγουστος Καῖσαρ διέρχομαι ἐνιαυτός ὁ πρέσβυς Ῥώμη , καί ὁ πρᾶγμα αὐτηες͂ς ἤδη πρός πέρας ἀφικνέομαι , Κωνσταντῖνος ὁ Κωνστανίου παῖς ἐπιλαμβάνω ὁ σκῆπτρον ὁ νέος ἀνίστημι Ῥώμη , ἴσος αὐτός ὁ πρῶτος χρηματίζω προστάσσω . ἤδη μέν γάρ καί τύραννος καί βασιλεύς χράω πολλάκις , ἀριστοκρατία τε καί δημοκρατία πολιτεύω τρόπος , τέλος ἐπί ὁ πρόκειμαι ἐκφέρω μέγεθος . ( 2 ) λεκτέος δέ ἐγώ , ὅπως τε ἐκ ἀρχή γίγνομαι , καί ὑπό τίς ἀποικίζω , ἐκ ὁ ἀρχαῖος ποιητής καί συγγραφεύς ὁ ὑπόθεσις ποιέω . 3 . φημί μέν Ἀργεῖος πρῶτος , χράω αὐτός ὁ Πυθία οὕτως , Ὄλβιος , ὅς ἐκεῖνος ἱερός πόλις οἰκέω ἀκτή Θρᾷξ τε ἔνυγρος παρά τε στόμα Πόντος , ἔνθα δύο σκύλαξ πολιός λάπτω θάλασσα , ἔνθα ἰχθύς ἔλαφος τε νομός βόσκω εἰς αὐτός . πήγνυμι ὁ οἴκησις ἐν ἐκεῖνος ὁ χωρίον , ἐν ὅς Κύδαρος τε καί βαρβυσος ποταμός ὁ διέξοδος ποιέω , ὁ μέν ὁ ἀρκτῷος , ὁ δέ ὁ ἑσπέριος προρέω , καί κατά ὁ ὁ λέγω Σεμέστρης νύμφη βωμός ὁ θάλασσα μείγνυμι . ( 4 ) ἐπεί οὖν εἰς ὁ μείρομαι ἀφικνέομαι , καί θυσία ὁ ἐγχώριος ἐξιλεόω δαίμων , κόραξ ὁ ἱερουργία ὑφαρπάζω βραχύς τίς μέρος εἰς ἕτερος μετατίθημι τόπος , ὅς ἔχω ὁ ὁ Βόσπορος προσηγορία , βουκόλος ὁ ὁ ὄρνις ὑποδείκνυμι πτῆσις , ἀπό ὅσπερ καί Βουκόλια ἐκεῖνος ὁ χωρίον καλέω . ( 5 ) ἕτερος δέ Μεγαρεύς ἱστορέω ἀπό Νῖσος ὁ γένος κατάγω , εἴσπλοος ἐν αὐτός ποιέω ὁ τόπος ὑπό ἡγεμών Βύζας , οὗπερ ὁ προσηγορία μυθεύω ὁ πόλις προστίθημι . ἄλλος δέ Σεμέστρης ὁ ἐπιχώριος νύμφη παῖς τις γίγνομαι ὁ Βύζας ἀναπλάσσω . ( 6 ) ὁ μέν οὖν διάφορος χράω λόγος , ἐγώ δέ πιθανός ὁ ἱστορία ὁ ἐντυγχάνω ἐθέλω παρίστημι βούλομαι ἐκ ὁ Ἴναχος θυγάτηρ Ἰώ ὁ ἀρχή πρόσφορος ποιέω . Ἴναχος γάρ ὁ Ἀργεῖος βασιλεύς γίγνομαι θυγάτηρ Ἰώ . Ταύτη [ δέ ] ὁ παρθενίας φυλάσσω Ἄργος , ὅς πολυόμματος λέγω . Ἐπεί δέ Ζεύς ἔραμαι ὁ κόρη πείθω ὁ Ἑρμῆς δολοφονέω ὁ Ἄργος , λύω αὐτός ὁ παρθενία , εἰς βοῦς μεταβάλλω . ( 7 ) Ἥρα δέ χολόω ἐπί ὁ γίγνομαι οἶστρος ἐπιπέμπω ὁ δάμαλις , καί διά πᾶς αὐτός ἐλαύνω [ ὁ ] ξηρός τε καί ὑγρός . ( 8 ) Ἐπειδή δέ πρός ὁ Θρᾴκιος ἀφικνέομαι χώρα , ὄνομα μέν ὁ τόπος καταλείπω Βόσπορος , αὐτός δέ πρός ὁ καλέω Κέρας ἐπανέρχομαι , κατά ὁ Κύδαρος τε καί βαρβυσος συμμίσγω , ὁ ἐνοικέω προθεσπίζω ὁ εἰμί , παρά ὁ Σεμέστρης βωμός ὁ λέγω κερόεις ἀποκυέω κόρη , ἐκ ὅς καί Κέρας ὁ τόπος ὀνομάζω . ἄλλος δέ μᾶλλον ὁ θέσις ὁ χωρίον ὄνομα προστίθημι · ὁ δέ ὁ ὁ καρπός εὐπορία ὁ ὁ Ἀμαλθεία αἴξ κέρας προσαγορεύω . ( 9 ) ὁ τοίνυν Κερόεσσα παρά ὁ Σεμέστρῃ νύμφη τρέφω καί παράδοξος μορφή λαμπρύνω , πολύς ὁ Θρᾳκικός ὑπερβάλλω παρθένος , ὁ τε θαλάσσιος μείγνυμι Ποσειδῶν τίκτω ὁ καλέω Βύζας , ὄνομα οὗτος λαμβάνω ἐκ ὁ τρέφω αὐτός κατά ὁ Θρᾴκη νύμφη βυζιω , ὅς μέχρι καί νῦν ὁ πολίτης ὁ ὕδωρ ἀρύω . ( 10 ) ὡς οὖν ἐπί ὁ ἀκμή ὁ ἡλικία ὁ νέος προβαίνω , καί ὁ Θρᾴκιος ἐνδιατρίβω ὄρος , φοβερός πρός ὁ θήρα καί ὁ βάρβαρος φέρω , πρεσβεία ὑπό ὁ τοπαρχέω δέχομαι , σύμμαχος αὐτός ἔρχομαι καί φίλος προτρέπω . ( 11 ) ὡς οὖν καί Μελίη αὐτός ὁ ὁ Θρᾴκιος βασιλεύς ἐπί ὁ ὁ θήρ ἆθλον μεταπέμπω , καί ὁ ἐκ αὐτός δόξα ὁ Βύζας ἀποφέρω , ὁ ὑποτάσσω ταῦρος ὁ ἱερουργία προσφέρω καί ὁ πατρῷος ἐξιλάσκομαι δαίμων , κατά ὁ ὁ λέγω ποταμός σύμμιξ , ἀετός ἀθρόος φαίνω ὁ καρδία υφαρπάζω ὁ θῦμα , καί κατά ὁ ἄκρος ὁ Βοσπόριος ἀκτή ἀποπέτομαι ἵστημι ἀντικρύ ὁ καλέω Χρυσόπολις · ὅς Χρυσή ὁ παῖς ἐκ Χρυσηΐς γίγνομαι Ἀγαμέμνων , φεύγω ὁ Κλυταιμνήστρα ἐπιβουλή μετά ὁ ὁ πατήρ ἀναίρεσις , μνῆμα ὁ ἑαυτοῦ ταφή ὁ ἐγχώριος καταλείπω , φθάνω αὐτός [ ἐκεῖ ] ὁ ὁ βίος καταστροφή . ( 12 ) ὁ μέν οὖν Βύζας κατά ὁ ἄκρος ὁ Βοσπόριος ἅλς διαγράφω πόλις . Ποσειδῶν δέ καί Ἀπόλλων , ὅς φημί . , συνεργέω ἀνοικοδομέω ὁ τεῖχος , λόγος ( τε ) πᾶς ἀγαθός μηχανάομαι . ( 13 ) Τούς γάρ ἐν αὐτός πύργος ἑπτά είμαι ἀντιφθέγγομαι τε καί διηχέω ἀλλήλων συναρμόζω . εἴποτε γάρ σάλπιγξ ἢ φωνή τις ἕτερος ὁ πύργος ἐπιφοιτάω , ἕτερος ἐκ ἕτερος ὁ ἠχώ μεταλαμβάνω , καί ὁ πρός ὁ πέρας κεῖμαι παραπέμπω . ( 14 ) ἀλλά μήν καί ἄλλος τίς ὁ οὗτος συγγράφω λέγω οὐ παραλείπω . ὁ γάρ Ἡρακλῆς καλέω πύργος ὁ ὁ πολέμιος ὁ ἐντός εἰμί ὁ τεῖχος μεταδίδωμι μυστήριο λέγω . ( 15 ) μετά δέ ὁ ὁ τεῖχος στεφάνη καί [ ὁ ] τέμενος ὁ θεός ἀπεργάζομαι · Ῥέα μέν κατά ὁ ὁ Βασιλικός λέγω τόπος νέος τε καί ἄγαλμα καθιδρύω , ὅτι καί Τυχαῖος ὁ πολίτης τιμάω , Ποσειδῶν δέ τέμενος πρός ὁ θάλασσα ἀνεγείρω , ἔνθα νῦν ὁ ὁ μάρτυς Μηνᾶ οἶκος διακοσμέω , Ἑκάτη δέ κατά ὁ ὁ ἱπποδρόμιος τόπος , ὁ δέ Διόσκορος , Κάστωρ τε φημί καί Πολυδεύκης , ἐν ὁ ὁ Σεμέστρης βωμός καί ὁ ὁ ποταμός μίξις , ἐν ὅς καί λύσις ὁ πάθος ὁ ἄνθρωπος γίνομαι . ( 16 ) ἐγγύς δέ ὁ καλέω στρατήγιον Αἴας τε και Ἀχιλλεύς βωμός ἀνατίθημι · ἔνθα καί [ νῦν ] ὁ Ἀχιλλεύς χρηματίζω λουτρόν . Ἀμφιάραος δέ ὁ ἥρως ἐν ὁ λέγω Σύκαι οἰκοδομέω , ὅς ὁ ἐπωνυμία ἐκ ὁ συκοφορέω Δένδρος δέχομαι . ἄνω δέ μικρός ὁ Ποσειδῶν ναός , καί ὁ ὁ Ἀφροδίτη προσαγορεύω τέμενος , Ἄρτεμις δέ [ καί Ἀθηνᾶ ] πρός ὁ ὁ Θρᾴκη ὄρος . 17 . ἐπεί δέ οὗτος πρός ὁ αὐτός διοικέω πόλις , χρή λοιπός ὁ ἐπέρχομαι ἀπωθέω βάρβαρος , [ καί ] μάλιστα ὁ Αἵμων , ὅς ὁ Θρᾴκη τύραννος εἰμί , καί πρός αὐτός ἥκω ὁ ὁ Βύζας πόλις , αὐτός τε ὁ ἥρως προκαλέω εἰς μάχη , καί διαπορθέω ἅπας προθυμέομαι . [ ὁ δέ ] οὐ ὑπομένω ὁ ἔφοδος ὁ βάρβαρος , μόνος πρός μόνος διαγωνίζομαι , καί καταβάλλω ὁ Αἵμων ἐπί ὁ ἐπώνυμος αὐτός λόφος . ( 18 ) ὁ μέν οὖν Βύζας μετά ὁ λέγω νίκη ὡς ἐπί ὁ Θρᾴκη ἐλαύνω ὁ πολέμιος , Ὀδρύσης ὁ ὁ Σκύθων βασιλεύς περαιόω ὁ Ἴστρος , καί πρός αὐτός διέρχομαι ὁ ὁ πόλις τεῖχος , πολιορκέω ὁ ἔνδον . πρός ὅς ὁ ὁ Βύζας γυνή , ὁ θαυμαστός Φιδαλεία , μηδείς τίς καταπλάσσω ὁ πλῆθος ὁ πολέμιος , ἀλλά ὁ γυναικεῖος χράω χείρ διαγωνίζομαι , σοφίζω ὁ βάρβαρος ὁ ὁ δράκων συμμαχία ́ ( 19 ) ὡς γάρ ὁ κατά [ ὁ ] πόλις ὄφις εἰς εἷς τίς χωρίον συλλαμβάνω φρουρέω , ἀθρόος ὁ ἐναντίος ἐμφαίνω δίκη βέλος καί ἀκόντιον πέμπω ὁ θηρίον , καί πλεῖστος λυμαίνομαι οὗτος ὁ τρόπος διασῴζω ὁ πόλις . ἐντεῦθεν τοίνυν ἀρχαῖος μῦθος φέρω , μή δεῖ ὁ κατά ὁ πόλις ἁλίσκομαι ἀπόλλυμι ὄφις , ὡς οἷος εὐεργέτης αὐτηες͂ς γίγνομαι . 20 . οὐ μετά πολύς δέ χρόνος Στρόμβος ἀνήρ ὄνομα , καί αὐτός ἐκ Κερόεσσα τίκτω , πόλεμος ἐπιφέρω ὁ Βύζας , πολύς ἐπάγω δύναμις . ἀνακινέω τοίνυν ἅπας ὁ Σκυθικός γένος · συντρέχω δέ καί ὁ ὁ Ἑλλάς κράτος καί Ῥοδιακός οὐ εὐκαταφρόνητος δύναμις ὁ τε ὁ γείτων Χαλκηδών τοπάρχης Δῖνις , ἐκ Μεγαρεύς ἄποικος ἐκεῖσε γίγνομαι δέκα καί ἐννέα ἔμπροσθεν ἔτος ὁ Βύζας αὐταρχία . ( 21 ) Χαλκηδών δέ ὀνομάζω ὁ χωρέω , ὡς μέν τις φημί , ἀπό ὁ Χαλκηδών ποταμός · ὡς δέ ἕτερος , ἀπό ὁ παῖς Κάλχας ὁ μάντις , ὕστερον ὁ Τρωϊκός πόλεμος γίγνομαι · ὡς δέ ἄλλος , ἀπό Χαλκίς πόλις ὁ Εὔβοια , ἄποικος ἐκεῖ πέμπω · ὅς δή καί τυφλός ἀποκαλέω , παροράω ὁ Βυζάντιον . ( 22 ) ὡς οὖν σύν πολύς ναῦς ὁ Δῖνις εἰς συμμαχία ἥκω ὁ Βύζας , μή δύναμαι προσορμάω ὁ πόλις , ἄρτι ὁ βασιλεύς αὐτός Βύζας μεταλλάσσω , καί ὁ δῆμος πᾶς ἐν ἀγωνία τυγχάνω , πρός ὁ καλέω ἀνάπλοος ἀφικνέομαι , ἔνθα καί διατρίβω Ἑστία ὁ τόπος ὀνομάζω . ( 23 ) Μικρός γε μήν ὕστερον διαβαίνω ἐν ὁ πόλις , καί ὁ βάρβαρος ἀπωθέω , αὐτός στρατηγέω ὁ δῆμος ὁ Βυζάντιος · κατά ὅς δή χρόνος καί δράκων πλεῖστος γένος ἐπιφοιτάω ὁ χρόνος καί δράκων πλεῖστος διαφθείρω · ὅς δή ὁ ὁ καλέω πελαργός ὄρνις ἐπιφορά διαχράω , Ποσειδῶν αὐτός , ὅς φημί , συνεργέω . ( 24 ) οὐ μετά πολύς δέ καί ὁ ὄρνις αὐτός ἐναντίος φρονέω καί θάνατος αἰτία ἐπάγω , ὁ τε ἁλίσκομαι αὐτός ὄφις πρός ὁ ὁ ὕδωρ δεξαμενή ἀκοντίζω , καί ὁ γε πολίτης ἐν ὁ λαοφόρος ἀφανής ἐπιβάλλω , ἐν ἀφασία διατελέω . ( 25 ) ἀνήρ δέ τις ὁ ἐκ Τύανα ὄνομα Ἀπολλώνιος ἐκ λίθος ξεστός τρεῖς ἀνίστημι πελαργός αντριπροσωπαω ἀλλήλων ὁράω · ὅς καί μέχρι ὅδε διαμένω ὁ χρόνος , οὐ συγχωρέω ἐπιφοιτάω ὁ πόλις ὁ ὁ πελαργός γένος . 26 . ἐπί δέ ὁ λέγω δινέω ὁ στρατηγός μεταλλάσσω , Λέων ὁ ὁ Βυζάντιος ἀριστοκρατία δέχομαι , ἐπί ὅσπερ Φίλιππος ὁ ὁ Μακεδών βασιλεύς , ὁ Ἀμύντας παῖς γίγνομαι , πολύς ἐπάγω δύναμις πολιορκέω ὁ πόλις , διώρυξις τε καί παντοῖος πολεμικός μηχάνημα ὁ τεῖχος προσπελάζω . ( 27 ) καί δή ὅς οὗτος ἐξαιρέω νύξ ἐπιλαμβάνω ἀσέληνος καί ὄμβρος καταράσσω ἐξαίσιος , εἰμί μή τις αὐτός ὁ θεῖος γίγνομαι συμμαχία ὁ κατά ὁ πόλις κύων πρός ὑλακή ἀνίστημι , καί νεφέλη πυρός ὁ ἀρκτῷος ἐπάγω μέρος . ἐκ ὅσπερ ὁ δῆμος διεγείρω , καί θερμός ὁ πολέμιος συμφέρω , ἤδη ὁ πόλις ὑπό ὁ Φίλιππος γίγνομαι ἐρύω , ἀναλαμβάνω ὁ διαφθείρω πύργος ὁ ἐκ ὁ τάφος παράκειμαι λίθος , καί ἀνυφαίνω ὁ ἔπαλξις ὁ τεῖχος · ὅς δή χάρις τυμβοσύνη ὁ τεῖχος καλέω , λαμπαδηφόρος Ἑκάτη ἀνίστημι ἄγαλμα . αὖθις δέ πρός ναυμαχία τρέπω περιφανής ὁ Μακεδών νικάω . καί οὗτος ὁ τρόπος διαλύω ὁ πόλεμος Φίλιππος παραχωρέω Βυζάντιος . 28 . Ἐπειδή δέ καί Λέων ὁ βίος μεταλλάσσω , Χάρης ὁ ὁ Ἀθηναῖος στρατηγός σύν ναῦς τεσσαράκοντα εἰς συμμαχία ὁ Βυζάντιος ἔρχομαι πρός ὁ κατά Φίλιππος πόλεμος , καταλαμβάνω ὁ ἄκρος ὁ Προποντίς , ὅστις μεταξύ κεῖμαι Χρυσόπολις καί Χαλκηδών , καί ἐν ἐκεῖνος προσορμίζω ὁ τόπος ἀπόπειρα λαμβάνω ὁ πόλεμος . ( 29 ) ἔνθα δή ὁ ἕπομαι αὐτός γυνή νόσος βάλλω ἀποβάλλω κατατίθημι ἐν τάφος , ἀνίστημι αὐτός βωμός καί κίων σύνθετος , ἐν ὅς δάμαλις δείκνυμι ἐκ ξεστός λίθος ἀνάκειμαι . οὕτως γάρ ( μᾶλλον ) ἐκεῖνος ὁ ἐπωνυμία καλέω , ὅστις διά ὁ ἐγγράφω στίχος μέχρι ὁ κατά ἐγώ διασῴζω χρόνος . ( 30 ) Εἰσί δέ [ ὁ ] στίχος οὗτος · Ἰνάχιος οὐ εἰμί βοῦς τύπος , οὐδέ ἀπό μου κλῄζω ἀντωπός Βοσπόριος πέλαγος . ἐκεῖνος γάρ ὁ πάροιθεν βαρύς χόλος ἐλαύνω Ἥρα εἰς Φάρος · ὅδε δέ ἐγώ Κεκροπίς εἰμί νέκυς . εὐνέτις εἰμί δέ κάρη , ἔπλων δέ , ὅτι πλάω ἐκεῖνος τῇδε , Φιλίππειος ἀντίπαλος σκάφος . Βοίδιον ὄνομα δέ ἔρχομαι ἐγώ τότε · νῦν δέ Χάρης εὐνέτις ἤπειρος τέρπω ἀμφότερος . ( 31 ) Τώς δέ Χάρης εἰς Ἀθῆναι ἐκπλέω , Πρωτόμαχος ὁ στρατηγικός ἀρχή διαδέχομαι · ὅς ὁ ἐπανίστημι Θράκας καταδουλόω ὁ ὅπλον , ἐν ὁ καλέω ὁ πόλις Μήλιος χάλκεος ἀνατίθημι τρόπαιο . ( 32 ) κατοίχομαι δέ καί οὗτος , Τιμήσιος ἀνήρ ὁ ἐν Ἀργεῖος γράφω πρῶτος μέν κατά ὁ Εὔξεινος προσαγορεύω πόντος , πρός ὁ λέγω Ἐφεσιάτῃ ( ἔνθα ποτέ Ἐφέσιος ἀποικία πέμπω , καί πόλις οἰκοδομέω πειράω , αὖθις ὁ Βυζάντιος ὑπακούω λόγιος , ἔνθα δύο σκύλαξ πολιός μάρπτω θάλασσα , ἔνθα ἰχθύς ἔλαφος τε νομός βόσκω εἰς αὐτός ) , ἀντικαθίστημι πόλις ἐπιχειρέω , καί διαμαρτάνω ὁ ἐλπίς , συνοικίζω Βυζάντιος , καί στρατηγός ὁ πᾶς ἀναδείκνυμι δῆμος , πᾶς ὁμοῦ ὁ πόλις εἰς ὁ μέγας καί ὠφέλιμος μεταρρυθμίζω , νόμος τε περί ὁ κατά ἡμέρα συμβόλαιον τίθημι , καί ἔθος καθίστημι πολιτικός τε καί ἥμερος , διά ὅς ἀστεῖος τε καί φιλάνθρωπος ὁ πολίτης ἀποδείκνυμι , ( 33 ) ἱερός τε θεός πλεῖστος , ὁ μέν αὐτός ἀνίστημι , ὁ δέ καί πρίν εἰμί ἐπικοσμέω · ὁ γάρ πρός ὁ ἄκρος ὁ Προποντίς θάλασσα κεῖμαι ναός , ὅς Ἰάσων ποτέ ὁ δώδεκα θεός καθιερόω , κατηρειπαω ἀναγείρω , καί ὁ ἐπί ὁ Φρίξος λέγω λιμήν ὁ Ἄρτεμις οἶκος ἀνακαινίζω . ( 34 ) ἐπί δέ οὗτος Καλλιάδης στρατηγός ὁ Βυζάντιος , ἀγαθός τε πρός ὁ ὀθνεῖος τε καί ἐμφύλιος πόλεμος ἀγωνίζομαι , ὁ περιβόητος ὁ Βύζας ἄγαλμα κατά ὁ καλέω Βασιλική ἀνατίθημι , καί ἐπιγράφω οὕτως · Τώς κρατερός Βύζας καί ἱμερτός Φιδάλειαν κίων κοσμέω ἀνατίθημι Καλλιάδης . 35 . ἀλλά οὗτος μέν καί ἀριστοκρατέομαι καί δημοκρατέομαι ὁ Βυζάντιος , ἔτι δέ καί τυραννεύω , κατά διάφορος συμβαίνω χρόνος . ὡς δέ ὁ ὁ ὕπατος ἐπιστατεία ὁ Ῥωμαῖος ἀρχή πᾶς ὑπερβάλλω ὁ δυναστεία , καταδουλόω δέ καί ὁ ὁ Έλληνας ἔθνος , ἔοικα αὐτός καί ὁ Βυζάντιος πείθω διατελέω . ( 36 ) Ἐπειδή δέ μετά τις χρόνος , Σεβῆρος βασιλεύω ὁ Ῥώμη , αὐτός ὁ ὁ τυραννεύω ὁ ἑῷος Νίγρος προτιμάω ἐλπίς , εἰς χείρ ἔρχομαι τολμάω πρός ὁ αὐτοκράτωρ , ἀφαιρέω παρά αὐτός ὁ πολιτικός δίκαιος , καί ὁ στεφάνη αὐτός καταλύω ὁ τεῖχος , Περίνθιος προστάσσω δουλεύω , ὁ καλέω Ἡρακλεώτης . ( 37 ) παύω δέ ὁ ὀργή ὁ Σεβῆρος , αὖθις εἰς μέγας κόσμος ἐπανέρχομαι , λουτρόν μέν αὐτός μέγας κατά ὁ ὁ Ζεύς ἵππιος βωμός ἢ ὁ Ἡρακλῆς ἄλσος καλέω ( ἔνθα ὁ Διομήδης αὐτός φημί δαμάζω ἵππος , Ζεύξιππος ὁ τόπος ὀνομάζω ) πολυτελής ἐγείρω , καί ὁ οὗτος πλησιάζω χῶρος ὁ ἱπποδρομία , ὁ ὁ Ζεύς ἀνάκειμαι κόρος , ἴκρια τε καί στοά διακοσμέω ( ἔνθα καί νῦν ὁ καμπτήρ δηλόω ὁ ὁ ἔφορος γνώρισμα διά ὁ ἐπίκειμαι ᾤα ὁ χαλκός ὀβελίσκος ) , ἐπί δέ οὗτος καί στρατιωτικός τέλος προσνέμω . ( 38 ) μέχρι μέν ὅς περίειμι Σεβῆρος καί ὁ οὗτος παῖς Ἀντωνῖνος , ὁ πόλις Ἀντωνινία προσαγορεύω , ἐπεί δέ ὁ θεῖος ὁ βασιλεύς ἀποδίδωμι , αὖθις ὁ Βυζάντιον ὀνομάζω . ( 39 ) Κωνσταντῖνος δέ ὁ Ῥωμαῖος κῦρος παραλαμβάνω καί αὐτός Κωνσταντινούπολις καλέω , πρόθυμος ἀνέχω ὁ προσηγορία ἀνταλλάσσω ὁ ὑπερβάλλω ὁ αὐτοκράτωρ φιλοτιμία , θαυμαστός μέν αὐτός ἀπεργάζομαι ὁ κάλλος , πρόσω δέ μετάγω ὁ τεῖχος κατά ὁ λέγω Τρωαδησίους ἔμβολος , πρότερος αὐτός οὐ ἔξω ὁ ἐπώνυμος ἀγορά ὁ βασιλεύς κεῖμαι , λουτρόν τε καί ἱερός οἶκος ἐπιδείκνυμι φαιδρός , δίκαιος τε πᾶς πρός ζῆλος ὁ πρέσβυς Ῥώμη δωρέω , καθά καί ἐν ὁ Στρατήγιος λέγω φόρος , ἔνθα ποτέ ὁ στρατηγός ὁ πόλις ἀνήρ ὁ τιμή ὑποδέχομαι , ἐπί λίθινος ἀναγράφω στήλη . ( 40 ) καί ὁ ἑαυτοῦ μήτηρ [ Ἑλένη ] ἐπί κίων ἀνίστημι ἄγαλμα , καί ὁ τόπος ὀνομάζω Αὐγουσταῖον , καί ὁ ἀκολουθέω αὐτός ἀπό ὁ μέγας Ῥώμη συγκλητικός φιλοτιμέομαι οἶκος , ὅς αὐτός κατασκευάζω ἐκ χρῆμα ἴσιον . ( 41 ) ἐπί δέ οὗτος , Κωνστάντιος ὁ ἀρχή διαδέχομαι , καί ὁ ὁ ὕδωρ ὁλκός προστίθημι ὁ πόλις , ἀνίστημι δέ ὁ δύο ἁψίς πρός ὁ καλέω φόρος , καί ὁ πορφύρεος καί περίβλεπτος κίων , ἐπί ὅσπερ ἱδρύω Κωνσταντῖνος ὁράω , δίκη ἥλιος προλάμπω ὁ πολίτης . ἐπί δέ οὗτος καί ὁ ὁ σύγκλητος βουλή ἀνοικοδομέω οἶκος , σενάτον οὗτος ὀνομάζω , καί ὁ ὁ βασίλειος αὐλή . ( 42 ) Πάν δέ κατά ὁ λέγω τρόπος πληρόω ὁ Κωνσταντῖνος , καί ὁ ὁ ἐγκαίνια ἡμέρα κατά ὁ ἑνδέκατος ὁ Μάϊος Μήνη ἐπιτελέω , ἐν ἔτος ὁ βασίλεια αὐτός εἰκοστός πέμπτος , ἱπποδρόμιος θεωρέω , διατάσσω οὕτως ὁ ἑαυτοῦ στήλη ἐπί ὁ ἐφεξῆς χρόνος ὁ ὁ γενέθλιος ἡμέρα ὁράω μετά ὁ ἐθίζω τιμή ὁ κατά καιρός βασιλεύω καί ὁ δῆμος . οὕτως μέν οὖν ὁ Κωνσταντινούπολις πρός ὅδε ὁ μέγεθος ἐκφέρω , ἐκ διαδοχή βασιλεύω μέχρι ὁ κατά ἐγώ χρόνος . Τέλος .